ผมมีอาการ​ไข้เเต่ไข้ไม่สูงคอแห้งหายใจลำบาก ไม่มีอาการไอ​ไม่เจ่บคอไม่มีน้ำมูกเป่นมา3วันเเล้ว ผมจะอยู่ในกลุ่มเสี่ยง​โรค​โค​วิช​19​ไม่​ครับ​ กลัวเเละกังวล​มากก
สวัสดีค่ะ อาการมีไข้ คอแห้ง หายใจลำบาก เป็นอาการไม่จำเพาะ และยังไม่สามารถบอกได้ว่าเกิดจากสาเหตุอะไร ทั้งนี้ หากยังไม่มีอาการไอ ไม่เจ็บคอ ไม่มีน้ำมูก ก็ยังไม่เหมือนอาการของไข้หวัดหรือไข้หวัดใหญ่ ส่วนอาการของโรค COVID19 นั้น มีได้หลากหลาย ซึ่งอาจเริ่มต้นด้วยการมีไข้เพียงอย่างเดียวมาก่อนได้ ดังนั้น ก็ยังอาจมีโอกาสเป็นได้ หากมีประวัติเสี่ยงในการรับเชื้อมา เช่น การกลับมาจากต่างประเทศ การสัมผัสใกล้ชิดกับผู้ที่มาจากต่างประเทศ รวมถึงการสัมผัสใกล้ชิดกับผู้ที่ป่วยเป็นโรคนี้ดังนั้น หากมีประวัติเสี่ยงในการติดโรคดังกล่าว แนะนำควรรีบไปยังโรงพยาบาลเพื่อตรวจวินิจฉัยค่ะ แต่หากไม่ได้มีประวัติเสี่ยง ก็ให้สังเกตอาการต่อไปก่อน และดูแลรักษาตามอาการที่เป็นอยู่ เช่น การเช็ดตัวลดไข้บ่อยๆ ดื่มน้ำเปล่ามากๆ แต่น้ำต้องไม่เย็น หลีกเลี่ยงการโดนลมหรืออยู่ในที่มีอากาศเย็น พักผ่อนเยอะๆ และทานยาลดไข้ คือ พาราเซตามอล ยังไม่แนะนำให้ทานยาลดไข้ในกลุ่มอื่นๆ เพราะอาจเกิดผลข้างเคียงหรือภาวะแทรกซ้อนได้ หลีกเลี่ยงการอยู่ในที่ที่มีฝุ่นละอองมาก หรือสวมหน้ากากอนามัยป้องกัน เลือกทานอาหารที่มีประโยชน์ เน้นทานผักและผลไม้เพื่อช่วยเสริมภูมิคุ้มกัน ไม่ดื่มแอลกอฮอล์และไม่สูบบุหรี่ นอนพักผ่อนให้เพียงพอ เป็นต้น หากอาการไข้ขึ้นสูง มีอาการอื่นๆ เพิ่ม เช่น เจ็บคอมาก กลืนลำบาก หายใจหอบเหนื่อย เป็นต้น ก็ควรไปพบแพทย์เพื่อตรวจรักษาค่ะ